Küberolümpia

Küberolümpia on Eesti küberkaitsest huvituvate noorte talentide harimise programm.

Programmi alla kuuluvad võistlus KüberNaaskel ja uuring-test KüberPähkel. Programmi tegevusi on korraldatud alates 2015. aastast. Küberolümpia idee autor ja ellukutsuja on Kaitseministeerium. Rahvusvahelisel võistlusel European Cyber Security Challenge osalemise peatoetaja on seni olnud Eesti Interneti Sihtasutus.

Ajalugu

 2025 
Võistluse Eesti lõppvoor toimus 9. novembril 2025 Tallinnas TV3 stuudios otseülekandega Telia Inspira kanalis. Võistlus kandis nime "Telia Cyber Battle of Estonia ja Kübernaaskel 2025". Eesti lõppvooru võitjateks olid vanemas vanusegrupis Lyra Rebane, Marcus Veerbaum ja Rico-Andreas Lepp. Nooremas vanusegrupis olid võitjateks Albert Reinman, Andreas Kase ja Markus Erkmann.

 2024 
Võistluse Eesti lõppvoor toimus 1. novembril 2024 Tartus. Nooremas vanusegrupis olid võitjateks Jan Hendrik Jõgi, Marten Mehide ja Kadir Ristjan Klade, vanemas vanusegrupis Marko Tsengov, Lyra Rebane ja Rico-Andreas Lepp.

 2023 
Võistluse Eesti lõppvoor toimus 1. oktoobril 2023 Tallinnas Noblessneri Valukojas samaaegselt "Targa Tuleviku tuleprooviga".

Eesti ECSC võistkonna liikmed olid Taavi Eomäe, Jan Hendrik Jõgi, Angela Ikonen, Jaan Artur Viirsalu, Markus Veerbaum, Miia Isabel Anipai, Mikk Margus Möll, Jasper Rebane, Rico-Andreas Lepp ja Kristjan Variksoo. Treeneriteks ning mentoriteks olid Johannes Kadak, Triin Muulmann, Oliver Kikas, Birgy Lorenz ja Hannes Krause.

Eesti võistkonna osalemist koordineeris Tallinna Tehnikaülikool.

Võistlus toimus Norras Hamaris, Eesti meeskond saavutas 22. koha.

 2022 
Võistluse eelvoor toimus veebis 19.–29. aprillil 2022 ja põhivoor 30.4.2022. Võistlusel osales 64 noort. Eesti meeskonna liikmed olid Rico-Andreas Lepp, Jan Hendrik Jõgi, Jaan Artur Viirsalu, Markus Veerbaum, Joonatan Jakobson, Rao Zvorovski, Taavi Eomäe, Jürgen Laks, Mikk Margus Möll, Semjon Kravtsenko.

Treeneriks oli Triin Muulmann Kehtna Kutsehariduskeskusest. Žüriisse kuulus Birgy Lorenz TTÜ-st ja vaatleja oli Krista Mulenok Eesti NATO Ühingust.

 2021 
Küberolümpia võistluse 2021. aasta eelvoor toimus veebis 6.–7. augustil 2021 ja põhivoor 18. augustil 2021. Võistluse korraldaja oli Tallinna Tehnikaülikool, tehnilise poole teostas Cybexer Technologies. Võitjad olid Johannes Kadak (1. koht), Rao Zvorovski (2. koht), Mikk Margus Möll (3. koht). Rahvusvahelisel European Cyber Security Challenge võistlusel Eesti meeskond ei osalenud. 

 2020 
2020. aastal korraldas võistluse tehnilise osa RangeForce. Võitjad olid Aron Sisask (1. koht), Oliver Kikas (2. koht) ja Joonatan Jakobson (3. koht). Rahvusvahelist European Cyber Security Challenge võistlust ei toimunud.

 2019 
2019. aastal korraldas võistluse tehnilise osa Eesti Kaitseväe Küberharjutusväljak.

Võistkonna liikmed olid Johannes Kadak, Tauri Toel, Taavi Eomäe, Martin Širokov, Rao Zvorovski, Jan Hendrik Jõgi, Jasper Rebane, Kristjan Variksoo, Martin Saar ja Oliver Udu.

Eesti võistkond saavutas European Cyber Security Challenge võistlusel 8. koha.

2018
2018. aastal korraldas võistluse tehnilise osa Eesti Kaitseväe Küberharjutusväljak. Eelvoorus osales 170 huvilist, põhivõistlusele oodati osalema 50 inimest. European Cyber Security Challenge toimus sel aastal Inglismaal Londonis. 

Eesti esindajad olid Artur Luik, Heino Sass Hallik, Tanel Peep, Johannes Kadak, Mark Vainomaa, Martin Saar, Martin Širokov, Rao Zvorovski, Taavi Eomäe, Jürgen Laks.

Treeneriks oli Triin Muulmann Kehtna Kutsehariduskeskusest. Žürii liikmed olid Birgy Lorenz TTÜ-st ja vaatleja Krista Mulenok Eesti NATO Ühingust. 

Eesti võistkond saavutas European Cyber Security Challenge võistlusel 7. koha.

2017
Aastatel 2017–2021 viis programmi läbi Tallinna Tehnikaülikooli küberkriminalistika ja küberjulgeoleku keskus ning võistlus kandis nime KüberNaaskel/CyberSpike.

2017. aastal korraldas võistluse tehnilise osa Eesti Infotehnoloogia Kolledž ja küberturbe ettevõte Vequrity ja võistlus viidi läbi rahvusvahelise võistluse European Cyber Security Challenge Eesti eelvooruna. Eelvoorus osales 101 huvilist, põhivõistluses 28. Koolitusprogrammis osales 16 inimest, kellest 10 esindasid Eestit ECSC-l Hispaanias Malagas.

Eesti esindajad: kaptenid Kristjan Leotoots ja Artur Luik; meeskonnaliikmed: Heino Sass Hallik, Gregor Eesmaa, Tauri Toel, Taavi Eomäe, Kert Ojasoo, Jürgen Laks, Markkus Olaf Millend ja Tanel Peep. Treeneriks Triin Muulmann Kehtna Kutsehariduskeskusest. Žürii liikmeteks olid Birgy Lorenz TTÜst ja vaatleja Krista Mulenok, Eesti NATO Ühingust.pisi|“Küberolümpia 2017” võitis Heino Sass, teiseks tuli Gregor Eesmaa ja kolmandaks Kert Ojasoo
Eesti saavutas European Cyber Security Challenge võistlustel viienda koha, tehnilises kolmanda koha.

2016
2016. aastal korraldasid võistluse Kehtna Kutsehariduskeskus ja Eesti NATO Ühing ja suurvõistlus kandis nime "Küberolümpia". Eesti eelvoorust pääses edasi Tartu Kutsehariduskeskuse, Viljandi Kutseõppekeskuse, Pärnumaa Kutsehariduskeskuse, Tallinna Polütehnikumi ja Hugo Treffneri Gümnaasiumi võistkond. Võitjad pääsesid edasi rahvusvahelisele võistlusele European Cyber Security Challenge 2016, mis toimus Saksamaal.Euroopa kübervõistluse Eesti eelvooru tulemused on selgunud

Eesti esindajad: Mikk-Markus Metsis, Kristjan Leotoots, Mari-Ly Vaher, Laura Naber, Reini Tammeorg, Gen Lee, Andre Litvin, Taavi Eomäe, Jürgen Laks, Tauri Toel. 

Mentorid: Triin Muulmann ja Erko Pärna Kehtna Kutsehariduskeskusest.

Vaatlejad: Marily Hendrikson Hariduse Infotehnoloogia Sihtasutusest ja žürii liige Krista Mulenok Eesti NATO Ühingust.

Eesti meeskond saavutas European Cyber Security Challenge võistlusel 8. koha.
pisi|Võistluse parimad, kes kutsuti edasi KüberOlümpia koolitusprogrammi, ja toetajad/korraldajad (TTÜ, Kaitseministeerium, Eesti Interneti SA)

2015
pisi|2017. aastal korraldas võistluse küberturbeettevõte Vequrity
2015. aastal korraldas võistluse tehnilise osa Eesti Infotehnoloogia Kolledž ja küberturbeettevõte Vequrity, kaitseministeeriumi initsiatiivil. See oli esimene individuaalne küberkaitsevõistlus, mille eesmärk oli suurendada küberkaitse oskusi ja teadmisi üliõpilaste hulgas ning suurendada huvi valdkonna vastu. Kaheksatunnise võistluse jooksul pandi proovile võistlejate tehnilised teadmised ja praktilised oskused arvutisüsteemide kaitsmisel. Võistluse lõpetas 21 osalejat ja võitis IT Kolledži teise kursuse üliõpilane Jaanus Kääp.

Viited

Kirjandus
Eestis korraldatakse ainulaadne tudengite küberlahing – küberolümpia IT Kolledži pressiteade, 20152015
Virtuaalvõistluse live-stream YouTube, Kehtna Kutsehariduskeskus, 2016
 Madli Leikop. Algas veebipõhine võistlus "KüberNaaskel" Koolielu, 2018

Kategooria:Informaatika
Kategooria:Küberkaitse
Kategooria:Võistlused